**Krajevna skupnost Kamniška Bistrica**

**Zgornje Stranje 22**

**1242 Stahovica**

Stranje, 12.2.2020

**AKOS**

**Stegne 7**

**1000 Ljubljana**

**Zadeva: Pošta Stahovica 1242**

Spoštovani!

Predstavniki občine Kamnik so nas obvestili o nameri k ukinitvi poštne poslovalnice 1242 Stahovica.

KS Kamniška Bistrica je ena največjih v občini Kamnik z 2.024 prebivalci, med katerimi je 25% starejših od 60 let. Pošto poleg naše KS koristijo tudi krajani KS Godič in KS Črna pri Kamniku kar skupno predstavlja okrog 3.700 prebivalcev.

Ob ukinitvi poštne poslovalnice bi to pomenilo, da bi se morali krajani od sedanje pošte do naslednje pristojne poslovalnice na Duplici voziti kar 6 km dlje. Najbolj oddaljeni prebivalci pa živijo v oddaljenosti 30 km stran od pošte Stahovica.

Želeli bi Vas spodbuditi tudi k bolj optimalnemu urniku poslovanja pošte Stahovica, ki bi omogočala prevzem pošte tudi v pozno popoldanskem času. Največ težav tako nastaja pri prevzemanju priporočenih pošiljk.

Vljudno prosimo za ponovno obravnavo odločitve o ukinitvi pošte v Stahovici kajti krajani pošto potrebujemo, samo zaprtje pa bi pri prebivalcih povzročilo še nadaljnje nevšečnosti in nezadovoljstvo.

V upanju na pozitivno rešitev naše prošnje Vas lepo pozdravljam.

 Svet KS Kamniška Bistrica

                                                                                                                          Predsednik:

                                                                                                                          Damijan Krmavnar